অনুরাধা আন্নাস্বামী

**অনুরাধা এম. আন্নাস্বামী** একজন কম্পিউটার বিজ্ঞানী যিনি অ্যাডাপ্টিভ কন্ট্রোল থিওরি এবং স্মার্ট গ্রিড বিষয়ে গবেষণার জন্য পরিচিত। ১৯৯৬ সাল থেকে তিনি ম্যাসাচুসেটস ইনস্টিটিউট অব টেকনোলজিতে কর্মরত আছেন। বর্তমানে আন্নাস্বামী এমআইটির মেকানিক্যাল ইঞ্জিনিয়ারিং বিভাগে একজন সিনিয়র রিসার্চ সায়েন্টিস্ট এবং অ্যাক্টিভ অ্যাডাপ্টিভ কন্ট্রোল ল্যাবরেটরির (একটি ফ্লাইট কন্ট্রোল গ্রুপ) পরিচালক হিসেবে দায়িত্ব পালন করছেন।

## কর্মজীবন
আন্নাস্বামী ১৯৭৯ সালে ইন্ডিয়ান ইনস্টিটিউট অফ সায়েন্স থেকে বি.ই. ডিগ্রি লাভ করেন। এর পর, তিনি ১৯৮৫ সালে ইয়েল বিশ্ববিদ্যালয় থেকে কম্পিউটার বিজ্ঞান বিষয়ে পিএইচডি সম্পন্ন করেন।

২০১৪ সালে আন্নাস্বামীকে ন্যাশনাল সায়েন্স ফাউন্ডেশন থেকে ১,৭৮৩,৮৫৫ পাউন্ড সমমূল্যের একটি অনুদান প্রদান করা হয়। তিনি তাঁর সহকর্মী ক্রিস্টোফার নিটেল এবং ইগনাসিও পেরেজ-আরিয়াগার সাথে "টুওয়ার্ডস রেজিলিয়েন্ট কম্পিউটেশনাল মডেলস অফ ইলেকট্রিসিটি-গ্যাস আইসিআই" প্রকল্পটির নেতৃত্ব দেন।

আন্নাস্বামী ৫০০-র বেশি একাডেমিক প্রকাশনা প্রকাশ করেছেন, যা ১৮,০০০-এর বেশি উদ্ধৃতি পেয়েছে। তাঁর এইচ-ইনডেক্স এবং আই১০-ইনডেক্স যথাক্রমে ৫৬ এবং ২১০। আন্নাস্বামীর সবচেয়ে বেশি উদ্ধৃত প্রকাশনাটি হলো (৫,০০০-এর বেশি উদ্ধৃতিসহ) *স্টেবল অ্যাডাপ্টিভ সিস্টেমস*, যা অ্যাডাপ্টিভ সিস্টেম ডিজাইন করার জন্য প্রয়োজনীয় গ্লোবাল স্ট্যাবিলিটি প্রপার্টিজ সম্পর্কে ধারণা দেয়।

## পুরস্কার
* আইইইই কন্ট্রোল সিস্টেমস সোসাইটি ডিস্টিংগুইশড মেম্বার (২০১৬)
* আইইইই ফেলো (২০০২) "অ্যাডাপ্টিভ কন্ট্রোল থিওরি, নিউরাল নেটওয়ার্ক এবং কম্বাশন সিস্টেমের অ্যাক্টিভ-অ্যাডাপ্টিভ কন্ট্রোলে অবদানের জন্য।"
* ২০১৭ ফেলো, ইন্টারন্যাশনাল ফেডারেশন অফ অটোমেটিক কন্ট্রোল
* ২০১৭ ডিস্টিংগুইশড লেকচারার, আইইইই কন্ট্রোল সিস্টেমস সোসাইটি
* ২০১০ বেস্ট পেপার অ্যাওয়ার্ড, আইইইই কন্ট্রোল সিস্টেমস ম্যাগাজিন
* ২০০৮ ডোনাল্ড জুলিয়াস গ্রোয়েন প্রাইজ, ইনস্টিটিউট অফ মেকানিক্যাল ইঞ্জিনিয়ার্স
* ২০০৮ হ্যান্স ফিশার ফেলো, টেকনিশে ইউনিভার্সিটি মুঞ্চেন-ইনস্টিটিউট ফর অ্যাডভান্সড স্টাডিজ
* ১৯৮৮ জর্জ অ্যাক্সেলবি বেস্ট পেপার অ্যাওয়ার্ড, আইইইই ট্রান্স. অটোম. কন্ট্রোল

## ব্যক্তিগত জীবন
আন্নাস্বামী মান্ডায়াম শ্রীনিবাসনের সাথে বিবাহবন্ধনে আবদ্ধ।

## গ্রন্থপঞ্জি
* Stable adaptive systems. কুম্পতি এস. নরেন্দ্র, এবং **অনুরাধা এম আন্নাস্বামী**। ২০১২। কুরিয়ার কর্পোরেশন।
* A new adaptive law for robust adaptation without persistent excitation. কুম্পতি এস নরেন্দ্র এবং **অনুরাধা এম আন্নাস্বামী**। ১৯৮৭। আইইইই ট্রান্সজাকশনস অন অটোমেটিক কন্ট্রোল। ৩২(২):১৩৪-১৪৫।
* Response of a laminar premixed flame to flow oscillations: A kinematic model and thermoacoustic instability results. এম ফ্লেইফিল, **অনুরাধা এম আন্নাস্বামী**, জেডে ঘোনাইম, আহমেদ এফ ঘোনাইম। ১৯৯৬। কম্বাশন অ্যান্ড ফ্লেম। ১০৬(৪):৪৮৭-৫১০।
* Adaptive control of quadrotor UAVs: A design trade study with flight evaluations. জাচারি টি ডিডেক, **অনুরাধা এম আন্নাস্বামী**, ইউজিন লাভরেটস্কি। ২০১২। আইইইই ট্রান্সজাকশনস অন কন্ট্রোল সিস্টেমস টেকনোলজি। ২১(৪): ১৪০০-১৪০৬।
* Cyber-Physical-Human Systems: Fundamentals and Applications. সারাহ কে., **অনুরাধা আন্নাস্বামী**, প্রমোদ পি., ফ্রাঁসোয়া ল্যামনাবি-ল্যাগারিগ। ২০২২।

## তথ্যসূত্র

## বহিঃসংযোগ

বিষয়শ্রেণী:জীবিত ব্যক্তি
বিষয়শ্রেণী:ভারতীয় কম্পিউটার বিজ্ঞানী
বিষয়শ্রেণী:মার্কিন নারী কম্পিউটার বিজ্ঞানী
বিষয়শ্রেণী:মার্কিন কম্পিউটার বিজ্ঞানী
বিষয়শ্রেণী:ভারতীয় নারী কম্পিউটার বিজ্ঞানী
বিষয়শ্রেণী:আইইইই-এর ফেলো
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ইয়েল গ্র্যাজুয়েট স্কুল অফ আর্টস অ্যান্ড সায়েন্সেসের প্রাক্তন শিক্ষার্থী
বিষয়শ্রেণী:ম্যাসাচুসেটস ইনস্টিটিউট অব টেকনোলজির শিক্ষক
বিষয়শ্রেণী:২১ শতকের মার্কিন নারী বিজ্ঞানী